
Ministru kabineta noteikumi Nr. 144
Rīgā 2022. gada 1. martā (prot. Nr. 12 6. §)
Noteikumi par valstspilsētu un novadu pašvaldību vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju
Izdoti saskaņā ar Pašvaldības vēlēšanu komisiju un vēlēšanu iecirkņu komisiju likuma  21. panta trešo un ceturto daļu un 22. panta  otro daļu
· 1. Noteikumi nosaka normatīvus atlīdzības apmēra noteikšanai pašvaldības vēlēšanu komisijas un vēlēšanu iecirkņa komisijas priekšsēdētājam, sekretāram un komisijas locekļiem, tai skaitā pieaicinātiem civildienesta ierēdņiem un citiem speciālistiem no vēlētāju vidus (turpmāk – komisijas loceklis), Saeimas vēlēšanu, Eiropas Parlamenta vēlēšanu un tautas nobalsošanas sagatavošanā un apmēru, kādā tiek kompensēti ēdināšanas izdevumi vēlēšanu komisiju locekļiem.
· 2. Komisijas locekļa darba stundas tarifa likme ir šāda:
· 2.1. komisijas priekšsēdētājam – 7,78–11,97 euro;
· 2.2. komisijas sekretāram – 7,00–10,10 euro;
· 2.3. komisijas loceklim – 6,00–7,78 euro.
· 3. Stundas tarifa likmes konkrēto apmēru nosaka Centrālā vēlēšanu komisija, ņemot vērā attiecīgā komisijas locekļa darba apjomu un atbildību.
· 4. Komisijas locekļiem kompensē ēdināšanas izdevumus balsošanas un balsu skaitīšanas laikā – 8,00 euro par katru dienu.
· 5. Atzīt par spēku zaudējušiem Ministru kabineta 2007. gada 20. marta noteikumus Nr. 200 "Noteikumi par republikas pilsētu un novadu vēlēšanu komisiju un vēlēšanu iecirkņu komisiju locekļu atlīdzību un ēdināšanas izdevumu kompensāciju" (Latvijas Vēstnesis, 2007, 54. nr.; 2013, 208. nr.; 2017, 254. nr.; 2018, 162. nr.).

